**THALASSOTHERAPIA, SPECIJALNA BOLNICA ZA MEDICINSKU REHABILITACIJU BOLESTI SRCA, PLUĆA I REUMATIZMA, OPATIJA**

**OBRAZLOŽENJE POKAZATELJA FINANCIJSKOG POSLOVANJA ZA PERIOD SIJEČANJ – OŽUJAK 2021. GODINE**

Thalassotherapia Opatija je, kao i sve zdravstvene ustanove u Republici Hrvatskoj, u promatranom periodu poslovala pod otežanim, a možemo reći i „izvanrednim“ okolnostima vezanim uz pandemiju virusa COVID 19.

U periodu 01. 01. 2021. do 31. 03. 2021. godine, odnosno prvom kvartalu ostvareni su ukupni prihodi u visini od 15.133.033,00 kn, a rashodi u visini od 16.367.333,00 kn, iz čega proizlazi da je ostvaren manjak prihoda i primitaka od 1.234.299,00 kn.

Prihodi su za 1,65% veći u odnosu na prethodnu godinu gdje se bilježi povećani prihod od poslovanja sa ugovornim partnerom HZZO-om, ali istovremeno i značajniji pad prihoda ostvarenih iz tržišnog segmenta zbog već poznatih okolnosti.

Ukupni rashodi i izdaci veći su za 5,12 %, zbog povećanih izdataka za plaće djelatnika prvenstveno zbog povećanja osnovice za obračun plaće. Isto tako bilježimo i rast potrošnog medicinskog materijala koji je uzročno-posljedično vezan sa povećanje obima zdravstvenih usluga koje smo u promatranom periodu odradili za 5% više od ugovorenog limita, ili za 431.413,00 kn.

Ovo je važno istaknuti jer je HZZO zauzeo stav da se više odrađene usluge u 2021. godini neće priznavati u prihode do kraja tekuće godine, dok se istovremeno za veći obim usluga treba osigurati i veće materijalne izdatke što dovodi do nerealnosti u iskazivanju financijskog rezultata.

Naime, da nam je bilo priznato veće ostvarenje zdravstvenih usluga odmah u tekućem periodu, a ne tek krajem godine, u promatranom tromjesečju ostvarili bi manjak prihoda manji za 431.413,00 kn.

Nadalje, od strane PGŽ-a je na ime pomoći zbog otežanih COVID uvjeta u poslovanju potpisan ugovor o financijskoj potpori od 850.000,00 kn, koje su uplaćene početkom travnja 2021. godine, te potpore za tekuće i investicijsko održavanje u visini od 346.900,00 kn.

Također, plaćena je i rata kredita za angiografski uređaj u visini od 262.438,00 kn za koje se također čeka refundacija iz DEC-a koja će uslijediti u narednom mjesecu, a izdaci su iskazani u ožujku 2021. godine.

Da su sva ova sredstva realizirana odnosno uplaćena u promatranom periodu, kao i prihod sa osnova više odrađenog limita naš rezultat bi bio pozitivan, odnosno ostvarili bi **višak prihoda od preko 650.000,00 kn.** a što znači da bi sukcesivno smanjivali manjak prihoda iz proteklog razdoblja kako je to bilo i planirano.

**Dean Frlan dipl.oec,**

**rukovoditelj financijsko računovodstvene službe**